ज़ाहिर है मय शराब को ही कहते हैं, और फ़िराक भले ही कहें की शराब आदमी को संजीदा बनाती है लेकिन शब्दार्थ से भी शराब फसाद ही पैदा करती है। शब्द, शराब, जिन दो पदों से मिलकर बना है, वे हैं –शर और आब। ‘शर’ या ‘शर्र’ एक अरबी शब्द है, जिसका अर्थ है उपद्रव या फसाद; और ‘आब’ पानी को कहते हैं। शराब इस प्रकार वह पानी है जिसे पीकर लोग झगड़े-फसाद पर उतर आते हैं। पर बात तो ‘मय’ की हो रही है। अरबी-फारसी में ही नहीं हिन्दी-उर्दू में भी ‘मय’ शब्द अब शराब के अर्थ में ही इस्तेमाल होता है ।